גותים (זרם תרבותי)

ממוזער|250 פיקסלים|ויבקה סטנה, זמרת להקת המטאל הגותי Tristania, בשמלה גותית בהופעה חיה.
גותים (Goth) הם תת-תרבות שהחלה בבריטניה בשנות ה-80 המוקדמות של המאה ה-20. התרבות התפתחה בקרב מעריצי רוק גותי שהתפתח מהז'אנר המוזיקלי פוסט-פאנק. השם גותי נגזר ישירות מהז'אנר. אמני פוסט-פאנק שהובילו את ז'אנר הרוק הגותי ושעזרו לפתח ולעצב את הקהילה הם סוזי והבאנשיז, באוהאוס, הקיור וג'וי דיוויז'ן. התנועה הגותית המודרנית התפתחה כתנועת מרד נעורים, אך שרדה זמן רב לעומת תת-תרבויות אחרות מאותה תקופה, והמשיכה להתגוון ולהתפשט ברחבי העולם. תדמיתם ונטייתם התרבותית של הגותים מצביעה על השפעה מהספרות הגותית מהמאה ה-19 ומסרטי אימה. הסצנה מרוכזת סביב פסטיבלים, מועדוני לילה ומפגשים קבוצתיים, בעיקר במערב אירופה. תת-התרבות מקושרת להעדפות מוזיקליות, אסתטיות ואופנתיות.

המוזיקה המועדפת בקרב הגותים כוללת מגוון מספר סגנונות, בעיקר רוק גותי, דת'רוק, קולד-וויב, דארק-וויב ואית'רנל-וויב. סגנונות הלבוש בקרב הגותים שואבים השראה מאופנת פאנק, ניו-וויב וניו-רומנטיק. סגנונות אופנה נוספים נוצרו בהשראת תקופות היסטוריות מוקדמות יותר כמו התקופה הוויקטוריאנית, התקופה האדוארדית ובל אפוק. סגנון לבושם משלב בגדים שחורים מקטיפה ועור שחור, איפור כבד ותכשיטים כסופים שהמפורסם בהם הוא הענח' המצרי. סמל נוסף של המטאליסטים הגותים והמטאליסטים בכלל הוא פנטגרם עם מעגל מסביבו (בדרך כלל). תת-התרבות של הגותים ממשיכה לעורר עניין בקרב הקהל הרחב במשך עשרות השנים מאז שנוצרה.

ממוזער|סוזי סו מסוזי והבאנשיז בשנת 1980

 מקור השם 
האדריכלות הגותית, שאפיינה את ימי הביניים החל מהמאה ה-12, נתפסה בעיני אנשי הרנסאנס כאמנות של ברברים לא נאורים, ולכן נקראה על שם השבטים הגותים הברברים שהחריבו את רומא העתיקה. בשלהי המאה ה-18 ובמהלך המאה ה-19 עלו תנועת שתי תנועות – הרומנטיקה והתחייה הגותית – שהדגישו את חשיבותן של אמנות ימי הביניים ובפרט של האדריכלות הגותית (שיצרה מבנים רומנטיים ומלאי הדר), ואף שחזרה ובנתה מבנים בסגנון הגותי. לצידה, התפתחה הספרות הגותית שעסקה באפל, במורבידי, בגרוטסקי ובנשגב, ובין השאר בלטו בה יצירות אימה העוסקת בעל-טבעי ובמוות. המוזיקה הגותית, ובפרט רוק גותי שהתפתח בסוף שנות ה-70 של המאה ה-20, עסקו בתכנים מהספרות הגותית. סביב הרוק הגותי (ומאוחר יותר גם סביב המטאל הגותי, הדארק וייב והמוזיקה הגותית-אלקטרונית) קמה תת-התרבות הגותית.

 התפתחות המונח 
המונח רוק-גותי נטבע בידי מבקר המוזיקה ג'ון סטיקני ב-1967 שתיאר את פגישתו עם ג'ים מוריסון במרתף יין מואר באור עמום וקרא לו "החדר המושלם לרוק הגותי של להקת הדלתות". לפי היסטוריון המוזיקה קורט לודר, באותה השנה, להקת "The Velvet Underground" בשיר שחיברה "All Tomorrow's Parties", יצרה "יצירת מופת רוק-גותית מהפנטת". בשנות השבעים המאוחרות, התואר 'גותי' שימש לתיאור האווירה של להקות פוסט-פאנק כמו סוזי והבאנשיז, מגזין וג'וי דיוויז'ן. המבקר ניק קנט  כתב על ההופעה של סוזי והבאנשיז ביולי 1978, שיש "מקבילות והשוואה עם חלוצי רוק-גותי כמו הדלתות ובוודאי, The Velvet Underground בתחילת דרכם המוזיקלית". במרץ 1979, בביקורתו על האלבום השני של 'מגזין' הנקרא "Secondhand daylight", ציין קנט שיש "תחושת סמכות מחמירה חדשה" במוזיקה, עם "צלילים נאו-גותיים עגומים". ב-15 בספטמבר באותה השנה, האמרגן של ג'וי דיוויז'ן, טוני וילסון, השתמש במונח בראיון בתוכנית "something else". וילסון תיאר את ג'וי דיוויז'ן כ"גותית" בהשוואה למוזיקת פופ. המונח שימש בהמשך "ללהקות חדשות כמו באוהאוס שהופיעו בעקבות להקות כמו ג'וי דיוויז'ן וסוזי והבאנשיז." הסינגל הראשון "Bela Lugosi's Dead" של הלהקה באוהאוס יצא בשנת 1979 והוא ידוע כתחילתו של הסגנון המוזיקלי רוק גותי.

ב-1979, מגזין Sounds תיאר את ג'וי דיוויז'ן כ"גותית" ו-"תיאטרלית". בפברואר 1980, המגזין הבריטי מלודי מייקר (Melody Maker) העניק ללהקה את התואר "מאסטרים של גותיקה קודרת". לאחר מכן ציין המבקר ג'ון סאבג' את הזמר איאן קורטיס וכתב "הצהרת גותית צפונית מובהקת". עם זאת, רק מתחילת שנות ה-80 הפך הרוק הגותי לסגנון מוזיקלי עקבי וברור בתוך הפוסט-פאנק וחובבי הלהקות הללו החלו להתאחד לתנועה שניתן לזהותה בבירור. ייתכן ולקחו את המעטפה ה"גותית" מהגיליון של המגזין הבריטי Sounds משנת 1981: "הפנים של פאנק גותי", שנכתב בידי סטיב קיטון. קיטון שאל בגיליון על הקהל של UK Decay: "יכול להיות שזהו בואו של פאנק גותי? בעוד באוהאוס פורסים את כנפיהם ועפים, האם זהו הדבר הגדול הבא?" ביולי 1982, הפתיחה של המועדון באטקייב בסוהו בלונדון סיפקה נקודת מפגש לסצנה המתעוררת. המקום הוגדר כ-"פאנק חיובי" על ידי המגזין הבריטי NME בגיליון מיוחד שהוקדש לנושא בתחילת 1983. בשנות השמונים-80 המונח "באטקייבר" שימש בבריטניה לציון אוהדי המוזיקה הגותית.

 מוזיקה 
ממוזער|באוהאוס בהופעה חיה, 3 בפברואר 2006
גותים מגלים משיכה למוזיקה ולאמנויות אחרות דרכם הם מביעים את תפישת העולם הייחודית שלהם. סוגות המוזיקה העיקריות המזוהות עם הגותים הן:

 רוק גותי 

הכינוי רוק גותי (באנגלית: Gothic rock) נולד בשנות ה-80 של המאה ה-20 כמאפיין של מוזיקת רוק בעלת מאפיינים גותיים אפלים, העוסקים לרוב במסתורין, אימה או ניהיליזם. הסגנון התפתח בבריטניה בסוף שנות ה-70 ותחילת שנות ה-80 מתוך הפוסט-פאנק, ויושם בתחילה על ידי להקות כמו Bauhaus, Siouxsie and the Banshees ו-The Cure, שהחלו להכניס אלמנטים אפלים יותר לסאונד.

 דת'רוק 
דת'רוק (באנגלית: Death Rock) הוא תת-ז'אנר של פאנק רוק (Punk rock) השואב השפעה רבה מהסאונד והאסתטיקה של הרוק הגותי, אך מדגיש אנרגיה וסאונד עמוס אפקטים על פני אווירה טהורה. הסגנון נוצר בארצות הברית בתחילת שנות ה-80 על ידי להקות כמו Christian Death ו-45 Grave.

 מטאל גותי 

ממוזער|טריסטניה - להקת מטאל גותי סימפוני שפעלה בשנים 1996–2022 ונחשבת לאחת המשפיעות ביותר על הז'אנר
הכינוי מטאל גותי (באנגלית: Gothic metal) נולד בתחילת שנות ה-90 של המאה ה-20 למוזיקת הבי מטאל שהתפתחה מדום מטאל ודת'-דום וכללה בתוכה מוטיבים גותיים בתכני השירים, בליריקה ובסגנון המוזיקלי תוך אימוץ של שירה נשית רכה - ובפרט זמרת סופרן - לצד הגרואלינג, ושילוב מקהלה וכלי נגינה של מוזיקה קלאסית כגון פסנתר, כינור, חליל צד ולפעמים אף עוגב (או קלידים שחיקו את הצליל של העוגב) לצד מוזיקת המטאל.

 דארק וייב 

דארק וייב או דארקווייב (באנגלית: Dark wave או Darkwave; באופן מילולי: הגל האפל; לעיתים מוכר גם כדום או דום וייבDumeier, Michael: Smalltalk & Concerts, The Mettmist music magazine, issue 1, 1984, p. 24Janning, Frank: The Lawyers of Death, SPEX. Musik zur Zeit, issue 9/86, September 1986, p. 10Schubert, Dieter: Was ist ein Perfect Beat?, My Way music magazine, issue 9, 1988, p. 20) הוא ז'אנר מוזיקלי שצמח ממוזיקת הגל החדש והפוסט-פאנק (Punk) של סוף שנות ה-70 של המאה ה-20. יצירות אלו מבוססות במידה רבה על טונאליות במפתח מינור ומילים אינטרוספקטיביות, אפלות, רומנטיות וקודרות, עם נימה של צער.Schmidt, Axel; Neumann-Braun, Klaus: Die Welt der Gothics. Spielräume düster konnotierter Transzendenz., Wiesbaden: VS Verlag für Sozialwissenschaften 2004, , p. 270 הז'אנר כולל אלמנטים מקולד וייב,Schilz, Andrea: Flyer der Schwarzen Szene Deutschlands: Visualisierungen, Strukturen, Mentalitäten. Waxmann Verlag, 2010, , p. 84. את'ריל וייב,. רוק גותי,Uecker, Susann: Mit High-Heels im Stechschritt, Hirnkost Verlag, 2014,  דארק וייב נאו-קלאסיCarstens, Olaf; Thalhofer, Frank: Duden - Das Fremdwörterbuch, Bibliographisches Institut, Auflage 11, 2015, , p. 726 ונאופולק .

בשנות ה-80 של המאה ה-20 התפתחה בעיקר באירופה תת-תרבות לצד מוזיקת דארק וייב, שחסידיה כונו wavers או dark wavers.Haumann, Melanie: Fetisch Weiblichkeit. Der Mythos der schönen Frau?, Verlag für Wissenschaft und Forschung, 2001, , p. 2Farin, Klaus: "Jugend, Gesellschaft und Recht im neuen Jahrtausend", Forum Verlag Godesberg, 2003, , p. 66 במדינות מסוימות, כמו גרמניה, כללה התנועה גם חובבי רוק גותי.Hodkinson, Paul: Goth. Identity, Style and Subculture, Bloomsbury Academic, 2002, , p. 50

 ז'אנרים נוספים 
עוד סגנונות מוזיקה בעלי קשר הדוק לתת-תרבות הגותית:
 פוסט-פאנק
 קולד-וויב
 אית'רנל-וויב
 דארק אמביינט
 מוזיקה גותית נאו-קלאסית

 הופעה חיצונית 
ממוזער|239 פיקסלים|אישה לבושה בסגנון גותי אפל, בו בולט הצבע השחור.
ממוזער|239 פיקסלים|גרמני באבזור ובאיפור גותים
האופנה הגותית מושתתת בעיקר על צבעים כהים כמו שחור ואדום כהה, ושימוש בבדים כמו תחרה, קטיפה, עור וויניל, בדרך-כלל על מנת ליצור תדמית אפלה ומורבידית עם קריצה לסרטי אימה ישנים, לפאנק ולאופנה תקופתית (למשל אופנת התקופה הוויקטוריאנית). המראה שנוצר הוא בדרך כלל אנדרוגיני. הביגוד כאמור שחור, עם שילוב של בגדים מודרניים - ג'ינס שחור,ז'קט עור שחור שחלקי הרוכסן והכפתורים הם מתכתיים בצבע כסף, סוודר שחור, סווטשרט שחור, חולצת טריקו/טי מכל סוג שחורה, שמלות שחורות אף מופשטות, מגפיים מסוגים שונים ומגפיים המעוטרים וניתנים להידוק בעזרת חגורות (אופנוע, לחימה (סגנון אופנתי) וכדומה) ושימוש בפריטי לבוש כמו גלימות ומחוכים. הגזרה הגותית בדרך כלל אינה צמודה לגוף ואף מתוכננת במכוון לעוות את קווי הגוף הטבעיים.

השיער בדרך כלל צבוע שחור, אדום (ג'ינג'י) או בצבע פלטינה, אך ניתן גם למצוא שיער בצבעים עזים או תוספות שיער צבעוניות. יש גותים רבים שמתעטרים בקעקועים ופירסינג, ולעומתם כאלה שמסתפקים בתכשיטים בצבע כסף או שחור, קיימים שלובשים שרשראות חרוזים בעיקר בצבעי שחור. עיטורים פופולריים הם סימן הפנטגרם והענח' המצרי. תכשיטים אחרים שגותים משתמשים בהם הם ניטים מסוגים שונים, שהם חודי מתכת המוטבעים לרוב על רצועות עור שחורות, בהם ניתן למצוא צמידים, ז'קטים, חגורות ואף קולרים שהם שרשראות העשויות מעור. בדרך כלל גותים עוטים איפור כבד עם אודם כהה ואייליינר שחור ובדרך כלל גם הלק השחור מקולף או ירד למחצה, ניתן גם למצוא כאלה שלובשים רשת.

יש גותים שלא מאמצים את מאפייני הלבוש והבילוי של החברה הגותית, ונחשבים לגותים רק בגלל ההגות או היצירה שלהם.

ניתן אף להוסיף משקפי שמש ללבוש האפל.

 תדמית חברתית שלילית 
בשל הופעתם החיצונית החריגה והמפחידה, גותים לעיתים מעוררים תגובות חברתיות שליליות. ארגונים נוצריים שמרניים בארצות הברית לעיתים מציגים את הגותים כ"", אף על פי שמדובר בטעות שנובעת מחוסר ההבנה של הז'אנר והאידאולוגיה שלו. גותים הוצגו לעיתים בתקשורת בארצות הברית כמקושרים לאלימות נוער, למשל, בעקבות הטבח בתיכון קולומביין, שבו הרוצחים קושרו שלא בצדק עם תת-התרבות הגותית. היבט שלילי נוסף של המתנגדים לתופעה הוא יחס אלים כלפי בני נוער ומבוגרים המגדירים את עצמם כגותים. למשל, מקרה הרצח של סופי לנקסטר בשנת 2007, שהוכתה קשות יחד עם חברה בגלל החזות הגותית שלה, ולבסוף מתה מפצעיה.

 ראו גם 
 תרבות הדארק
 אימו
 פריק (סלנג)

 קישורים חיצוניים 

 goths האתר הישראלי לתרבות הגותית
 מרתה סטיוארט גותית - מדריך עשה-זאת-בעצמך לעיצוב פנים בסגנון גותי



הערות שוליים

קטגוריה:מחלוקות הקשורות לתרבות
קטגוריה:סטריאוטיפים ודעות קדומות
קטגוריה:סיפורת אימה